OpenLLM-France/wikimedia huggingface dataset:
# Peder Kolstad

Peder Ludvig Kolstad (Borge, Østfold, 1878ko azaroaren 28a – Oslo, 1932ko martxoaren 5a) norvegiar politikaria izan zen. Norvegiako lehen ministroa izan zen 193tik hil zen arte.
Norvegiako Nekazaritza Unibertsitatean ikasi zuen eta nekazaritza eskoletan irakasle aritu zen.
Nekazal sindikatuetan eta udal politikan hasi zuen bere ibilbide politikoa. Zentroko Alderdiko kide izan zen eta 1921ean diputatu hautatu zuten. Eserlekuari eutsi zion hil arte.
1931ko maiatzean, koalizio-gobernu bateko lehen ministro eta Finantza ministro hautatu zuten. 1931ko uztailaren 10ean gobernuak Norvegiarentzat Groenlandiako Erik Gorriaren Lurraldea erreklamatu zuen. Norvegiako nekazarien aldeko neurriak hartu zituen eta arto-ekoizleentzako dirulaguntzak onartu zituen.
* Datuak: Q457244
* Multimedia: Peder Kolstad / Q457244
# Brandeis Unibertsitatea

Brandeis Unibertsitatea (ingelesez: Brandeis University; ˈbrændaɪs ahoskatua) Boston Handian dagoen unibertsitate pribatua da, arte liberalen hezkuntzan espezializatua. Waltham hiriko hego-mendebaldeko mugan dago, Bostondik 14 kilometrotara. Unibertsitateak 3200 unibertsitario inguruko matrikula du eta 2100 ikasle graduatu. 2010ean, U.S.News and World Report erakundeak 34. postuan sailkatu zuen Estatu Batuetako unibertsitate nazionalen artean. Forbesek 2010ean Brandeis 57. postuan kokatu zuen unibertsitate nazional eta arte liberaletako fakultate guztien artean.
Brandeis University 1948an sortu zen erakunde misto ez-sektario gisa, Middlesexeko Unibertsitate zaharraren ordez. Unibertsitateak Louis Dembitz Brandeisen izena darama, judu jatorriko Estatu Batuetako Gorte Goreneko lehen epaile elkartua.

## Erreferentziak

* ↑ (Ingelesez) Brandeis University. Schools and Enrollment. .
* ↑ (Ingelesez) America's Best Colleges 2008: National Universities: Top Schools. .
* ↑ (Ingelesez) «How To Chose a College» Forbes.

## Kanpo estekak

* (Ingelesez) Brandeis Unibertsitatearen webgunea
# Noëlle McAfee

Noëlle McAfee (1960ko azaroaren 25 - ) Emory Unibertsitateko filosofia irakaslea da, eta emakumeen, genero eta sexualitate ikerketen eta psikoanalisi ikerketen fakultateko kidea da. McAfeek lehenago beste unibertsitate batzuetako irakasle izan zen, adibidez Brandeis Unibertsitateko Allen-Bereson Irakasle Bisitaria filosofian. Demokraziaren teorian, komunikabide berrietan eta psikoanalisiaren teorietan lan egiten du. Gaur egun, Public Philosophy Networkeko zuzendariaren ondokoa da, Kettering Revieweko editore laguntzaile eta Washington D.C.ko hainbat ekimen politikotan dihardu.

## Erreferentziak

* ↑ «Psychoanalytic Studies - Emory University» web.archive.org 2016-06-25 (Noiz kontsultatua: 2024-04-25).

## Kanpo estekak

* Datuak: Q16732209
# Santoña, Victoria eta Joyeleko Paduretako parke naturala

Santoña, Victoria eta Joyeleko Paduretako parke naturala hiru zatitan banaturiko Kantabriako natura-gune babestua da, Asón ibaiak eratzen duen estuarioa (Santoña-Laredo) eta Victoria eta Joyeleko padurak hain zuzen ere. Multzoak Kantauriar erlaitzako hezegune nagusia osatzen du. Martxoaren 21ko 6/1992 Legeak parke natural izendatu zuen.
Natura-parkeak 6.678 hektarea hartzen ditu Argoños, Arnuero, Bárcena de Cicero, Carasa, Colindres, Escalante, Laredo, Limpias, Noja, Santoña eta Voto udalerrien artean banaturik. Itsas faunaz gain, hegazti migratzaileek enklabe berezi hau erabiltzen dute, iparretik eta lur beroagoetarantzako bere tokialdatzeetan. Guztira, natura-gune honetan 121 hegazti mota ezberdinak ikusi dituzte.

## Erreferentziak

* ↑ Ley 6/1992 de 21 de marzo, por la que se declara Reserva Natural a las Marismas de Santoña y Noja. BOE.

## Kanpo estekak

* Datuak: Q682947
* Multimedia: Marismas de Santoña, Victoria y Joyel Natural Park / Q682947
# Mar Menor

Mar Menor Espainiako ur gaziko aintzira da, Mediterraneo itsasoaren ondoan, Murtziako Erkidegoan kokatuta.

## Ezaugarriak

Zirkuluerdi itxura du eta Mediterraneo itsasotik 22 km luzera eta 100 eta 1.200 m arteko zabalera duen hareazko zerroak banatuta dago. Zerro hau La Manga del Mar Menor izenaz ezaguna da.
73 kilometroko kostaldea inguratzen duen bere 170 km² azalerak gehienez 7 metroko sakonera du. Horrexegatik Esther Williams aktoreak esan zuen munduko igerileku handiena zela.
Hegoaldean bost uhartetxo ditu: hiru handiak (Perdiguera, Mayor edo del Barón eta del Ciervo) eta txiki bi (Redonda eta Sujeto). Uharteak zein inguruko lurraldeak ingurune babestuak dira.
Hegoaldean ere Palos lurmuturra dago. Aintziraren kostaldean San Javierreko Santiago de la Ribera, San Pedro del Pinatarreko Lo Pagán, Los Alcázares eta Cartagenako Los Urrutias, Los Nietos eta La Manga herrixkak daude.

## Turismoa

Aintzira handi bat da Mar Menor, ia guztiz itxita baitago; pasabide estu batek lotzen du Mediterraneoarekin, eta batetik bestera bost graduko aldea egon daiteke uraren tenperaturan. Bertako urak daukan mineral kontzentrazio handiak osasun-turismoa bultzatu zuen duela ehun urte baino gehiago; XX. mendearen hasieran iristen hasi baitziren lehen turistak. Santiago de la Ribera eta Los Alcázares herrietako hoteletan egon ohi ziren; oraindik ere egurrezko kai eta moila politek gogorarazten dute garai hura. Ondoren desarrollismo turistikoak hondamendia ekarri zion Mar Menor barne-itsasoa ixten duen istmoari. Ezin uka, hareazko zerrenda luze honetan porlanak egindako txikizioa handia izan dela.

## Izadi balioak

Txikizio nabarmenatik aparte badira oraindik hondartza txiki atseginak, penintsularen iparraldean bereziki.

## Iruditegia

* Mar Menor
* Mar Menor
* Mar Menor

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).
* ↑ https://www.naiz.eus/eu/gaiak/noticia/20230609/bigarren-aukera-bat

## Kanpo estekak

* Urtzi Urrutikoetxea: "Mar Menor: Bigarren aukera bat", naiz.eus agerkari digitalean, 2023/06/10.
* Datuak: Q1553876
* Multimedia: Mar Menor / Q1553876
# Ruiderako urmaelen natura parkea

Ruiderako urmaelen natura parkea (gaztelaniaz: parque natural de las Lagunas de Ruidera) naturagune babestua da, eta baita Gaztela-Mantxako autonomia-erkidegoan dagoen hezegune garrantzitsuenetako bat ere. Parke naturala Guadiana Zaharraren haranean zehar dauden hamasei ibai-urmaelek edo -aintzirek osatzen dute, Pinilla ibaiaren jarraipen gisa, hego-ekialdeko ibaiadarragatik eta Alarconcillo errekastoaren ipar-ekialdeko ibaiagatik; elkarren artean bananduta eta lotuta daude, txirrista edo trabertino itxurako hesien bidez. Haien artean dagoen altuera-diferentziaren ondorioz, ura erreka, ur-jauzi eta jauzietatik igarotzen da aintzira batetik bestera. Giza obra bada ere, Peñarroyako urtegia ere parkearen barnean dago, ur baliabideen kudeaketari egiten dion ekarpenagatik. Ibai-aintzira horiek, ikuspuntu hidrologiko-estrukturaletik, deskargako hidrohezeguneen barruan sailkatzen dira.
Parke naturala Argamasilla de Alba, Ruidera, Alhambra (aintzirarik gabe), Ossa de Montiel eta Villahermosa udalerrien artean dago banatuta. Parkearen mugen barruan, Peñarroyako gaztelua, Rochafridako gazteluaren hondakinak, Montesinosko kobazuloa (non Cervantesek On Kixoteri gau bat pasarazi zuen) eta Ruiderako Erregearen etxea ere badaude.

## Kanpo estekak

* Datuak: Q6473040
* Multimedia: Lagunas de Ruidera / Q6473040
# Valentziako Albufera

Valentziako Albufera (arabieraz: البحيرة‎, al-buhayra, euskaraz: «itsaso txikia») Valentziatik 11 kilometrora dagoen kostaldeko itsas aintzira gazia da, itsasotik lur edo harea zati batez banatua dagoena. Albufera antzinako badia baten kanpoaldean sedimentuak pilatzean sortu zen. Itsasoan baino tenperatura handiagoa izateagatik, arrain, hegazti eta landaredi espezie desberdinak aurki daitezke. Albuferan itsasoa eta lakuaren arteko ur-emaria kontrolatzeko ateak daude, urtegietan egoten direnen modukoak, eta noizbehinka itsasoko urarekin nahasten da Albuferakoa ere. Honen inguruan izen bereko parke naturala hedatzen da, Valentziako Albuferako Parke Naturala izenekoa eta 21.120 hektareako eremua duena.

## Beste albuferak

Katalan Herrietan Albufera izeneko beste toki batzuk ere badira, hala nola:
* Parc Natural de l'Albufera de Mallorca
* Parc Natural de s'Albufera des Grau (Menorca).

## Kanpo estekak

* (Gaztelaniaz) Albuferako Parke Naturalaren webgunea.
* Datuak: Q84165268
# Villafáfilako aintziren erreserba naturala

Villafáfilako aintzirak, aintzira talde bat da, Zamorako probintziako Villafáfila herritik gertu dagoena, Tierra de Campos eskualdean. Bertako jendeak, "Gatzagak" deitzen dituzte.
Bi aintzira nagusiak Laguna Grande eta Salina de Barrillos dira. Lehena, udaberrian, lau kilometroko luzera eta biko zabalera hartzera hel daiteke. Hezegune honetako espezie ugaritasunak, hegaztiak ikusi ahal izateko Espainiako tokirik nagusienetako batean bihurtzen dute.

## Migrazio-ibilbide bat (mokozabal holandarrarena)

Mokozabal zuria negua Doñanako erretserba naturalean ematen du, eta uda Herbeheretan. Amsterdametik Doñanara joateko egin behar dituen 2.100 kilometro egiteko (gutxi-gora behera) hamabi egun beharko ditu. Egunero sei bat orduz egiten du hegan, batez beste 50 km/h-ko abiaduran, guztira 300km egin ditzake egun bakar batean. Egun guzti horietan jan eta atseden hartu ahal izateko toki egokiak bilatu beharko ditu bidean. Kasu gehienetan Amsterdametik Doñanarainoko bidea egiteko, hauek izaten dira bidaiako 12 pausalekuak:
Amsterdam - Sommeko badia - Senaren badia - Morbihango golkoa - Olonneko padurak - Girondako estuarioa - Arcachongo badia - Txingudi (Urdaibai, Mendixur edo Salburua ere izan daitezke) - Santoñako badia - La Navako aintzira - Villafáfilako Gatzaga - Peña del Aguilako aintzira - Doñana

## Erreferentziak

* ↑ Etxaniz, Aitor; Etxaniz, Mikel. Plaiaundiko Parke Ekologikoa. DBH Unitate didaktikoa. Eusko Jaurlaritza ISBN 84-457-1640-9..
* ↑ «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl (Noiz kontsultatua: 2023-04-12).

## Ikus, gainera

* Arcachon
* Txingudi
* Urdaibai
* Mendixur
* Salburua
* Iruelaseko haraneko Erreserba Naturala
* Calatañazorreko Intsentsu-Sabinadiko Erreserba Naturala
* Castronuño-Duero Ibarreko Ibarren Erreserba Naturala

## Kanpo estekak

* «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl
* (Gaztelaniaz) www.villafafila.com
* (Gaztelaniaz) www.villafafila.net
* (Gaztelaniaz) Gaztela eta Leongo Turismo Kontseilaritza
* Datuak: Q3385206
* Multimedia: Reserva natural de Lagunas de Villafáfila / Q3385206
# Arcachongo badia

Arcachongo badia (gaskoieraz Laca d'Arcaishon, frantsesez Bassin d'Arcachon, bertakoek le Bassin deitu ohi dute) Frantziako hego-mendebaldean dagoen badia handi bat da, hain zuzen ere, Côte d'Argent izeneko kostaldean kokatzen da.

## Migrazio-ibilbide bat (mokozabal holandarrarena)

Mokozabal zuria negua Doñanako erretserba naturalean ematen du, eta uda Herbeheretan. Amsterdametik Doñanara joateko egin behar dituen 2.100 kilometro egiteko (gutxi-gora behera) hamabi egun beharko ditu. Egunero sei bat orduz egiten du hegan, batez beste 50 km/h-ko abiaduran, guztira 300km egin ditzake egun bakar batean. Egun guzti horietan jan eta atseden hartu ahal izateko toki egokiak bilatu beharko ditu bidean. Kasu gehienetan Amsterdametik Doñanarainoko bidea egiteko, hauek izaten dira bidaiako 12 pausalekuak:
Amsterdam - Sommeko badia - Senaren badia - Morbihango golkoa - Olonneko padurak - Girondako estuarioa - Arcachongo badia - Txingudi (Urdaibai, Mendixur edo Salburua ere izan daitezke) - Santoñako badia - La Navako aintzira - Villafáfilako Gatzaga - Peña del Aguilako aintzira - Doñana

## Erreferentziak

* ↑ Etxaniz, Aitor; Etxaniz, Mikel. Plaiaundiko Parke Ekologikoa. DBH Unitate didaktikoa. Eusko Jaurlaritza ISBN 84-457-1640-9..
* ↑ «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl (Noiz kontsultatua: 2023-04-12).

## Ikus, gainera

* Arcachon

## Kanpo estekak

* «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl
* Arcachongo badiaren turismo webgunea (eleanitza)
* Datuak: Q810532
* Multimedia: Bassin d'Arcachon / Q810532
# Camargue

Camargue edo Camarga (frantsesez: Camargue, kaˈmaʁɡ ahoskartua; okzitanieraz: Camarga) Frantzia hegoaldeko lurraldea da (Rodanoren Ahoak, Proventza). 870 km$^2$ ditu. Rodano ibai-deltaren bi aldeetara zabaltzen diren arroz-sailek, mahastiek eta belardiek osatzen dute; bertan zezenak eta zaldi txiki zuriak hazten dira. Landaretza eta animalia oso bereziak ditu (flamenkoak, ibisak, kastoreak, dortokak...). Natura parkea da 1967az geroztik. Itsas gatza ateratzea da ekonomia jarduera nagusia (Salin de Giraud, Frantziako ekoizpenaren erdia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 151. araua: Espainia-Frantzietako eskualdeen izenak.

## Kanpo estekak

* Datuak: Q218151
* Multimedia: Camargue / Q218151
# Louise-Laure Ozenne

Louise-Laure Ozenne (Louviers, 1808 – Paris, 1842ko apirilaren 14a) frantziar idazle bat izan zen. Benetako izenaz gain, Camille Baxton izengoitia ere erabili zuen.

## Bizitza

Louise-Laure Ozenne 1808an jaio zen Normandiako Louviers hirian. Eleberrigile garaikideei buruzko artikuluak argitaratu zituen Revue française et étrangèren, eta 1843an Mélanges critiques et littéraires liburuan bildu zituzten. Tableau géographique, statistique et historique, suivi d’un précis de la langue et de la littérature nationale izeneko lan handia ere egin zuen 1839an. 1840an literaturaren historia orokorra irakasten hasi zen.
Ikertzaile batzuen ustez, Sophie Cottin idazleari buruzko artikulua idatzi zuen Nouvelle Biographie Universelle depuis les temps les plus reculés jusqu’à nos jours entziklopediarako, baina Silvia Lorussoren arabera, Encyclopédie des Gens du monde entziklopediako Maurice Ourryren artikulua kopiatu zuen.
Parisen hil zen 1842ko apirilaren 14an, 34 urte baino ez zituela.

## Lanak

* Tableau géographique, statistique et historique, suivi d’un précis de la langue et de la littérature nationale (1839)
* Mélanges critiques et littéraires (hil ostekoa, 1843)
* Histoire d'Angleterre (John Lingard eta P. G. Roujouxekin batera; hil ostekoa, 1843)

## Erreferentziak

* 1 2 3 (Frantsesez) Larousse, Pierre. (1866). «Ozenne (Louise-Laure)» Grand dictionnaire universel du XIXe siècle. 11 Larousse, 1645 or. (Noiz kontsultatua: 2024-12-24).
* 1 2 (Ingelesez) «Ozenne, Louise, 1808-1842» Library of Congress (Noiz kontsultatua: 2024-12-24).
* 1 2 3 4 (Errusieraz) «Озенн, Луиза-Лаура» Энциклопедический словарь Брокгауза и Ефрона. XXIa (argitaratze data: 1897), 766 or. (Noiz kontsultatua: 2024-12-24).
* ↑ (Frantsesez) Véron, Laélia. (2020). «« Une narration si noire ». Le style gothique dans Mauprat» Relire "Mauprat". Rencontres, 95-108 or. ISBN 978-2-406-11308-9. (Noiz kontsultatua: 2024-12-24).
* ↑ (Frantsesez) Lorusso, Silvia. (2019). «Bibliographie» «Le Charme sans la beauté, vie de Sophie Cottin» Études romantiques et dix-neuviémistes 85 (Noiz kontsultatua: 2024-12-24).
* ↑ (Ingelesez) «Histoire d'Angleterre» Digital Research Books (Noiz kontsultatua: 2024-12-24).

## Kanpo estekak

* Datuak: Q106008276
# Daimiel

Daimiel Ciudad Realgo udalerria da, Campo de Calatrava eskualdean dagoena.
2009ko urtarrilaren 1eko erroldaren arabera 18.257 biztanle zituen.

## Leku interesgarriak

* Tablas de Daimiel Parke Nazionala

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1631261
* Multimedia: Daimiel / Q1631261
# Gallocanta

Gallocanta Zaragozako probintziako udalerria da, Aragoin, Espainia. 2008an 158 biztanle zituen 25,24 kilometro koadroko azaleran. Bertan daude Gallocantako antzirak.

## Kanpo estekak

* Datuak: Q1635952
* Multimedia: Gallocanta / Q1635952
# Mar da Palha

Mar da Palha (euskaraz: «Lastozko Itsasoa») Tajo ibaiaren azken zatia da, ibaiaren estuarioaren aurretik. Aipaturiko ibaiaren zatirik zabalena da, bi ertzen artean, 17 kilometroko distantzia izatera iristen delarik. Portugalgo hiriburua den Lisboa, bere ertzean dago. Berriki eraikitako bi zubik zeharkatzen dute: Apirilak 25 zubia eta Vasco da Gama zubia.
Mar da Palha izena, Lisboara salgaiak zeramatzaten itsasontziek jausten uzten zituzten lasto zati ugariengatik hartzen du.

## Kanpo estekak

* Datuak: Q1754818
# Juan Miguel Garitaonandia

Juan Miguel Garitaonandia Egurrola edo futbolean ezagunagoa Garita bezala, (Zaldibar, Bizkaia, 1959ko irailaren 26a) bizkaitar futbolari ohia da, atezain lanetan aritzen zena.

## Biografia

Sestaon bikain aritu ondoren, Athletic Clubarekin fitxatu zuen, baina nahiz eta lehen taldearen parte izan, ez zuen partida ofizialik jokatu. Anaia Andoni Garitaonandia futbolean aritu zen ere.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sestao | 2.B | 1978/79 | 6 | 0 | 1 | 0 | - | - | - | - | - | - | - | - | 7 | 0 |
| Sestao | 2.B | 1979/80 | 27 | 0 | 2 | 0 | - | - | - | - | - | - | - | - | 29 | 0 |
| Sestao | Denera | Denera | 33 | 0 | 3 | 0 | - | - | - | - | - | - | - | - | 36 | 0 |
| Athletic | 1. | 1980/81 | 0 | 0 | 0 | 0 | - | - | - | - | - | - | - | - | 0 | 0 |
| Athletic | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Bilbao Athletic | 2.B | 1980/81 | 17 | 0 | - | - | - | - | - | - | - | - | - | - | 17 | 0 |
| Bilbao Athletic | 2.B | 1981/82 | 0 | 0 | 0 | 0 | - | - | - | - | - | - | - | - | 0 | 0 |
| Bilbao Athletic | Denera | Denera | 17 | 0 | 0 | 0 | - | - | - | - | - | - | - | - | 17 | 0 |
| Sestao | 2.B | 1982/83 | 35 | 0 | 5 | 0 | - | - | - | - | - | - | - | - | 40 | 0 |
| Sestao | Denera | Denera | 35 | 0 | 5 | 0 | - | - | - | - | - | - | - | - | 40 | 0 |
| Granada | 2. | 1983/84 | 0 | 0 | 6 | 0 | - | - | - | - | - | - | - | - | 6 | 0 |
| Granada | Denera | Denera | 0 | 0 | 6 | 0 | - | - | - | - | - | - | - | - | 6 | 0 |
| Racing Santander | 1. | 1984/85 | 0 | 0 | 0 | 0 | - | - | - | - | - | - | - | - | 0 | 0 |
| Racing Santander | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Alaves | 2.B | 1985/86 | 0 | 0 | 0 | 0 | - | - | - | - | - | - | - | - | 0 | 0 |
| Alaves | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Ibilbide osoan | Ibilbide osoan | Ibilbide osoan | 85 | 0 | 14 | 0 | - | - | - | - | - | - | - | - | 99 | 0 |

## Erreferentziak

* ↑ JUAN MIGUEL GARITAONAINDIA (GARITA) EGURROLA

## Kanpo estekak

* Jabo Athletic Clubaren webgunean
* Datuak: Q131548261
# Striezelmarkt

Striezelmarkt, Alemaniako Dresden hirian egiten den eguberri merkatu bat da, Saxonia estatuan. Altmarkt plazan kokalekua du.
1434an egun bakarreko azoka gisa sortua izan zen, 2019ean bere 585. urteurrena bete zuen. Denera, 240 postu eta mundu osoko 3 milioi biditari izan zituen.
* Datuak: Q505688
* Multimedia: Striezelmarkt / Q505688
# Ria Formosa aintzira

Ria Formosa aintzira Portugal hegoaldean dagoen Algarbe eskualdeko aintzira ezaguna da, Faro, Tavira eta Olhão hirien artean dagoena.

## Natura

Sei uhartek ostazen dute Ria Formosa aintzira, bost naturalak dira (Armona, Barreta, Culatra, Faro eta Tavira) eta seigarrena gizakiak egindakoa Faroko kairako sarrera errazagoa izateko. Honetarako injeniaritza lanak 1927an hasi eta 1952an bukatu zituzten.
Ria Formosako hondartzak oso ezagunak dira, inguruko klima epela dela eta, Vale do Lobo, Cabanas de Tavira edo Barril besteak beste.

## Natura parkea

1987an Natura parkea izendatu zuten. 170 km²-ko azalera hartzen du eta Europa eta Afrika arteko bidea egiten duten ehundaka hegazti migratzailek pausalekua aurkitzen dute bertan.

## Iruditegia

* Aintziraren atzean Faro.
* Olhão.
* Culatra uharteko itsasargia.
* Tavira uhartea.
* Barril hondartza.
* Faroko hondartza.

## Kanpo estekak

* Datuak: Q1969741
* Multimedia: Ria Formosa / Q1969741
# Cádizko golkoa

Cadizko golkoa (gaztelaniaz eta portugesez: Golfo de Cádiz) Ozeano Atlantikoan dagoen golkoa da. Portugalgo San Vicenteko lurmuturra eta Gibraltarko itsasarteko Trafalgar lurmuturra artean dago, hau da Portugalgo hegoaldean eta Espainiako Huelva eta Cádiz probintzietan du kostaldeak.
Golkoan ahoa duten ibai nagusiak Guadalquivir, Guadiana, Odiel eta Guadalete dira.
Eskualdeko portu nagusiak Espainiako El Puerto de Santa María, nondik Kristobal Kolon irten zen, Rota, Puerto Real, San Fernando eta Huelva eta Portugalgo Olhão, Tavira eta Vila Real de Santo António dira.

## Kanpo estekak

* Datuak: Q117157
* Multimedia: Gulf of Cádiz / Q117157
# Mont-Saint-Michelgo badia

Mont-Saint-Michelgo badia, Frantziako Ille eta Vilaine eta Mantxa departamentuen artean, Mont-Saint-Michelen inguruan hedatzen den eremu zabal bat da.
Badiaren ezaugarririk nabarmenena itsasaldi ikusgarriak dira: itsasbeherako orduetan, zenbait kilometroko zabalerako hondartza erraldoia eratzen dute. Itsasgoran, berriz, urek mendia erabat inguratzen dute, eta berriz uharte bihurtzen.

## Ikus, gainera

* Mont-Saint-Michel
* Tombelaine

## Kanpo estekak

* Datuak: Q803717
* Multimedia: Bay of Mont-Saint-Michel / Q803717
# Morbihango golkoa

Morbihango golkoa (bretainieraz: Ar Mor Bihan; frantsesez: le golfe du Morbihan) Bretainiako badia da, Morbihan departamentuan kokatuta.

## Izena

Aproposagoa da golkoari bakarrik 'Morbihan' deitzea bretainierazko bere izena, Ar Mor Bihan, 'itsas txikia' esan nahi duelako. Kanpoaldean dagoen Ozeano Atlantikoa, ostera, Ar Mor Bras edo 'itsas handia' deritzo.

## Uharteak

Kondairak dio golkoak urteak egunak dituen beste uharte dituela. Hala ere, 40 uharte baino ez omen ditu, marearen arabera. Uharte asko pribatuak dira; Île-aux-Moines edo Île-d'Arz uharte nagusiak, ostera, ez.

## Kostaldean dauden udalerriak

* Locmariaquer (Locmariaker)
* Auray (An Alre)
* Plougoumelen
* Le Bono
* Baden
* Larmor-Baden
* Arradon
* Île-aux-Moines (Izenah)
* Île-d'Arz
* Vannes (Gwened)
* Séné (Sine)
* Theix
* Noyalo
* Le Hézo
* Saint-Armel
* Sarzeau (Sarhau)
* Saint-Gildas-de-Rhuys
* Arzon (Arzhon-Rewiz)
Oharra: Letra etzanaz bretainierazko izena

## Migrazio-ibilbide bat (mokozabal holandarrarena)

Mokozabal zuria negua Doñanako erretserba naturalean ematen du, eta uda Herbeheretan. Amsterdametik Doñanara joateko egin behar dituen 2.100 kilometro egiteko (gutxi-gora behera) hamabi egun beharko ditu. Egunero sei bat orduz egiten du hegan, batez beste 50 km/h-ko abiaduran, guztira 300km egin ditzake egun bakar batean. Egun guzti horietan jan eta atseden hartu ahal izateko toki egokiak bilatu beharko ditu bidean. Kasu gehienetan Amsterdametik Doñanarainoko bidea egiteko, hauek izaten dira bidaiako 12 pausalekuak:
Amsterdam - Sommeko badia - Senaren badia - Morbihango golkoa - Olonneko padurak - Girondako estuarioa - Arcachongo badia - Txingudi (Urdaibai, Mendixur edo Salburua ere izan daitezke) - Santoñako badia - La Navako aintzira - Villafáfilako Gatzaga - Peña del Aguilako aintzira - Doñana

## Erreferentziak

* ↑ Etxaniz, Aitor; Etxaniz, Mikel. Plaiaundiko Parke Ekologikoa. DBH Unitate didaktikoa. Eusko Jaurlaritza ISBN 84-457-1640-9..
* ↑ «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl (Noiz kontsultatua: 2023-04-12).

## Ikus, gainera

* Txingudiko badia

## Kanpo estekak

* «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl

## Kanpo estekak

* Datuak: Q1144680
* Multimedia: Golfe du Morbihan / Q1144680